Aanvaller glo by Britse parlement geskietArgieffoto: Twitter via @UKParliament Niemand word tans by die Britse parlement in Londen in- of uitgelaat nadat ŉ beweerde aanvaller glo deur polisiebeamptes geskiet is nie. CBS News het op Twitter gesê die aanvaller het glo met ŉ mes by die hekke van die parlement ingestorm. Volgens berigte het die man ŉ polisiebeampte aangeval en met die mes gesteek. Die BBC berig ooggetuies het drie of vier geweerskote gehoor gevolg deur mense wat skree. Polisiebeamptes het kort daarna op die toneel toegesak en personeel in die parlementsgebou is aangesê om in hul kantore te bly. ŉ Woordvoerder van Theresa May, Britse eerste minister, het intussen aan plaaslike media bevestig dat sy ongedeerd is. Volgens die BBC is die Westminster-moltreinstasie ook op die polisie se versoek gesluit.